Tožba, vložena 5. avgusta 2024 – Manufaktur Jörg Geiger/EUIPO – Consorzio di Tutela della Denominazione di Origine Controllata ‘Prosecco’ (PriSecco)
(Zadeva T-406/24)
Jezik, v katerem je bila tožba vložena: nemščina
Stranke
Tožeča stranka: Manufaktur Jörg Geiger GmbH (Schlat, Nemčija) (zastopniki: W. Heisrath, F. Dehn in C. Kleiner, odvetniki)
Tožena stranka: Urad Evropske unije za intelektualno lastnino
Druga stranka v postopku pred odborom za pritožbe: Consorzio di Tutela della Denominazione di Origine Controllata ‘Prosecco’ (Treviso, Italija)
Podatki o postopku pred EUIPO
Imetnik sporne znamke: tožeča stranka
Zadevna sporna znamka: besedna znamka Evropske unije PriSecco – znamka Evropske unije št. 14 224 083
Postopek pred EUIPO: postopek za izbris
Izpodbijana odločba: odločba petega odbora za pritožbe pri EUIPO z dne 30. maja 2024 v zadevi R 1454/2022-5
Tožbena predloga
Tožeča stranka Splošnemu sodišču predlaga, naj:
izpodbijano odločbo razveljavi in zahtevo Consorzio di Tutela della Denominazione di Origine Controllata ‘Prosecco’ za izbris z dne 3. septembra 2020 (postopek za izbris št. 46 269 C) zavrne;
EUIPO naloži plačilo stroškov, vključno s stroški predhodnega postopka s pritožbo.
Navajani tožbeni razlogi
Kršitev člena 53(1)(d) v povezavi s členom 8(4)(a) Uredbe Sveta (ES) št. 207/2009 v različici, ki izhaja iz Uredbe (EU) 2015/2424 Evropskega parlamenta in Sveta;
kršitev člena 53(1)(c) v povezavi s členom 8(4) Uredbe Sveta (ES) št. 207/2009;
kršitev člena 103(2)(b) Uredbe (EU) 1308/2013 Evropskega parlamenta in Sveta.1
____________
1 Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL 2013, L 347, str. 671).